NARIADENIE KOMISIE (EÚ) č. 1278/2009
z 22. decembra 2009
o stanovení výšky pomoci na súkromné skladovanie určitých výrobkov rybného hospodárstva v rybárskom roku 2010
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1),
so zreteľom na nariadenie Komisie (ES) č. 2813/2000 z 21. decembra 2000 stanovujúce podrobné pravidlá uplatňovania nariadenia Rady (ES) č. 104/2000 o poskytovaní pomoci súkromnému skladovaniu určitých produktov rybolovu (2), a najmä na jeho článok 1,
keďže:
(1)
Táto pomoc by nemala prevyšovať súčet technických a finančných nákladov zaznamenaných v EÚ počas rybárskeho roka predchádzajúceho príslušnému roku.
(2)
Na odradenie od dlhodobého skladovania, skrátenie platobných lehôt a na zníženie zaťaženia kontrolami by sa pomoc na súkromné uskladnenie mala vyplácať v jednej jedinej splátke.
(3)
Opatrenia ustanovené v tomto nariadení sú v súlade s riadiacim výborom pre produkty rybného hospodárstva,
PRIJALA TOTO NARIADENIE:
Článok 1
Na rybársky rok 2010 je výška pomoci uvedená v článku 25 nariadenia (ES) č. 104/2000 týkajúca súkromného skladovania výrobkov uvedených v prílohe II k uvedenému nariadeniu takáto:
-
:
prvý mesiac
:
219 EUR na tonu
-
:
druhý mesiac
:
0 EUR na tonu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. januára 2010.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. decembra 2009